Éheztette magát Nagy Adri
Az énekesnőt korábban lelki sérültté tették a magukat tökéletesnek mutató modellek, rengeteget sírt otthon.
Komoly testképzavarral küzdött tinédzserként Nagy Adri. Az énekesnő kamaszként nehezen tudta elfogadni a címlapokról rámosolygó tökéletesnek tűnő modelleket. Adri akkor még nem tudta, hogy a látszat csal: lelki traumát okozott neki az, hogy nem úgy néz ki, mint a retusált fotókon szereplő nők, ezért rengeteget sírt és éheztette is magát, hogy rájuk hasonlíthasson.

„Engem totálisan lelki sérültté tett, amikor tizenhét éves koromban láttam a címlapokon a tökéletes modelleket. Láttam a tökéletes bőrű, csontsovány, topmodell alkatú nőket. Én nem voltam olyan, éheztettem magam és pattanásos voltam. Amikor láttam ezeket a fotókat, a sírógörcs kerülgetett. Ez borzasztó volt! Akadt olyan hostess ismerősöm, aki plasztikai műtétet kapott az anyukájától a szülinapjára, ez szerintem nagyon korai” – mondta el a Bréking csütörtöki adásában Adri.
sztáréhség